ᱢᱟᱱᱤᱠ ᱥᱟᱦᱟ

ᱢᱟᱱᱤᱠ ᱥᱟᱦᱟ (ᱡᱟᱱᱟᱢ ᱘ ᱡᱟᱱᱩᱣᱟᱨᱤ ᱑᱙᱕᱓) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱒᱐᱒᱒ ᱥᱟᱞ ᱠᱷᱚᱱ ᱛᱨᱤᱯᱩᱨᱟ ᱨᱤᱱᱤᱡ ᱑᱑ ᱟᱹᱱᱤᱡ ᱟᱨ ᱱᱤᱛᱚᱜ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤᱫᱚ ᱒᱐᱒᱒ ᱥᱟᱞ ᱠᱷᱚᱱ ᱛᱨᱤᱯᱩᱨᱟ ᱵᱤᱫᱷᱟᱱᱥᱚᱵᱷᱟ ᱨᱮ ᱴᱟᱣᱱ ᱵᱳᱰᱨᱰᱳᱣᱟᱞᱤ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱩᱫᱩᱜ ᱥᱚᱫᱚᱨ ᱮᱫᱟᱭ ᱾ ᱒᱐᱒᱒ ᱥᱟᱞ ᱠᱷᱚᱱ ᱥᱤᱨᱟᱹ ᱢᱚᱱᱛᱨᱤ ᱵᱮᱱᱟᱣ ᱫᱷᱟᱹᱨᱤᱡ ᱛᱨᱤᱯᱩᱨᱟ ᱠᱷᱚᱱ ᱨᱟᱡᱽᱭᱚᱥᱚᱵᱷᱟ ᱨᱤᱱᱤᱡ ᱢᱟᱨᱮ ᱥᱚᱦᱮᱫ ᱟᱨ ᱒᱐᱒᱐ ᱥᱟᱞ ᱠᱷᱚᱱ ᱒᱐᱒᱒ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ,  ᱛᱨᱤᱯᱩᱨᱟ ᱨᱤᱱᱤᱡ ᱯᱟᱨᱥᱮᱛ ᱢᱮᱱᱟᱭᱟ ᱾ ᱩᱱᱤ ᱫᱚ ᱒᱐᱑᱖ ᱥᱟᱞ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱟᱨ ᱒᱐᱑᱖ ᱥᱟᱞ ᱠᱷᱚᱱ ᱢᱟᱲᱟᱝ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱫ ᱢᱮᱱᱟᱭᱟ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
᱒᱐᱑᱖ ᱥᱟᱞ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮ ᱥᱮᱞᱮᱫ ᱢᱟᱲᱟᱝ ᱥᱟᱦᱟ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱒᱐᱒᱐ ᱥᱟᱞ ᱨᱮ ᱒᱐᱒᱒ ᱥᱟᱞ ᱫᱷᱟᱹᱨᱤᱡ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ, ᱛᱨᱤᱯᱩᱨᱟ ᱨᱤᱱᱤᱡ ᱢᱤᱫᱴᱟᱹᱝ ᱥᱩᱢᱩᱝ ᱜᱮ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟᱭ ᱾ ᱡᱩᱱ ᱨᱮ ᱒᱐᱒᱒ ᱥᱟᱞ ᱨᱮ ᱥᱟᱦᱟ ᱫᱚ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟᱭ ᱾

ᱛᱨᱤᱯᱩᱨᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
ᱯᱚᱱᱚᱛ ᱨᱮ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱠᱷᱚᱱ ᱴᱷᱤᱠ ᱢᱤᱫ ᱥᱮᱨᱢᱟ ᱢᱟᱬᱟᱝ ᱑᱔ ᱢᱮ ᱒᱐᱒᱒ ᱨᱮ ᱵᱤᱯᱞᱚᱵᱽ ᱠᱩᱢᱟᱨ ᱫᱮᱵᱽ ᱫᱚ ᱟᱡᱟᱜ ᱯᱚᱫᱽ ᱠᱷᱚᱱ ᱮ ᱨᱤᱡᱮᱱ ᱠᱮᱜᱼᱟᱭ ᱾ ᱦᱚᱲᱚᱵᱚᱲᱚ ᱠᱚ ᱦᱚᱦᱚ ᱟᱫ ᱫᱮᱭᱟ ᱠᱚ ᱵᱤᱫᱷᱟᱭᱚᱠ ᱫᱚᱞ ᱨᱮ ᱫᱩᱯᱩᱲᱩᱵ ᱛᱟᱭᱚᱢ, ᱵᱤᱡᱮᱯᱤ ᱫᱚ ᱩᱱᱤ ᱥᱩᱠᱥᱮᱥᱚᱨ ᱞᱮᱠᱟᱛᱮ ᱥᱟᱦᱟ ᱟᱜ ᱧᱩᱛᱩᱢ ᱠᱚ ᱩᱪᱷᱟᱹᱱ  ᱠᱮᱜᱼᱟ ᱠᱚ ᱟᱨ ᱪᱮᱫ ᱩᱱᱤ ᱱᱟᱣᱟ ᱥᱤᱨᱟᱹ ᱢᱚᱱᱛᱨᱤ ᱜᱚᱲᱚ ᱮᱢᱟᱭᱟ ᱾ ᱥᱟᱦᱟ ᱫᱚ ᱑᱕ ᱢᱮ ᱒᱐᱒᱒ ᱥᱟᱞ ᱨᱮ ᱛᱨᱤᱯᱩᱨᱟ ᱨᱤᱱᱤᱡ ᱑᱑ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟᱹ ᱦᱟᱛᱟᱣ ᱠᱮᱜᱼᱟᱭ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱥᱟᱦᱟ ᱟᱜ ᱡᱟᱱᱟᱢ ᱫᱚ ᱘ ᱡᱟᱱᱩᱣᱟᱨᱤ ᱑᱙᱕᱓ ᱥᱟᱞ ᱨᱮ ᱢᱟᱠᱷᱚᱱ ᱞᱟᱞ ᱥᱟᱦᱟ ᱟᱨ ᱯᱨᱤᱭᱟ ᱵᱟᱞᱟ ᱥᱟᱦᱟ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱥᱚᱨᱠᱟᱨᱤ ᱰᱮᱱᱴᱟᱞ ᱠᱚᱞᱮᱡᱽ, ᱯᱟᱴᱱᱟ, ᱵᱤᱦᱟᱨ ᱟᱨ ᱠᱤᱝ ᱡᱚᱨᱡᱽ ᱢᱮᱰᱤᱠᱟᱞ, ᱞᱚᱠᱷᱱᱚᱣ ᱠᱷᱚᱱ "ᱳᱨᱟᱞ ᱟᱨ ᱢᱮᱠᱥᱤᱞᱳᱯᱷᱮᱥᱤᱭᱚᱱ ᱥᱟᱨᱡᱟᱨᱤ" ᱨᱮ ᱵᱤ.ᱰᱤ.ᱮᱥ. ᱟᱨ ᱮᱢ.ᱰᱤ.ᱮᱥ. ᱰᱤᱜᱽᱨᱤ ᱮ ᱧᱟᱢ ᱠᱮᱜᱼᱟᱭ ᱾ ᱥᱟᱦᱟ ᱟᱜ ᱵᱟᱯᱞᱟ ᱫᱚ ᱥᱣᱟᱯᱱᱟ ᱥᱟᱦᱟ ᱥᱟᱞᱟᱜ ᱦᱩᱭ ᱮᱱᱟ, ᱡᱟᱦᱟᱸᱭ ᱩᱱᱤᱨᱤᱱ ᱵᱟᱨᱭᱟ ᱵᱤᱴᱤ ᱢᱮᱱᱟᱜ ᱠᱤᱱᱟ  ᱾ ᱩᱱᱤᱫᱚ ᱛᱨᱤᱯᱩᱨᱟ ᱠᱨᱤᱠᱮᱴ ᱮᱥᱚᱥᱤᱭᱮᱥᱚᱱ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱢᱮᱱᱟᱭᱟ ᱾ ᱢᱩᱬ ᱵᱷᱟᱯᱟᱱ ᱨᱮᱱᱟᱜ ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫ ᱢᱟᱲᱟᱝ ᱛᱮ, ᱥᱟᱦᱟ ᱫᱚ ᱦᱟᱯᱟᱱᱤᱭᱟᱹ ᱨᱮ ᱢᱮᱱᱟᱜ ᱛᱨᱤᱯᱩᱨᱟ ᱢᱮᱰᱤᱠᱟᱞ ᱠᱚᱞᱮᱡᱽ ᱨᱮ ᱯᱟᱲᱦᱟᱣ ᱠᱟᱱ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:᱑᱙᱕᱓ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱛᱨᱤᱯᱩᱨᱟ ᱨᱤᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱛᱨᱤᱯᱩᱨᱟ ᱨᱤᱱ ᱦᱚᱲ
ᱛᱷᱚᱠ:ᱛᱨᱤᱯᱩᱨᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ